Sigurnost djece u prometu

Prometna kultura kod mladih

Svakodnevno se susrećemo sa stradavanjem mladih u prometu, bilo kao pješaci, vozači bicikla, mopeda, suvozači u automobilu.

Kako smanjiti stradavanje u prometu pitanje je kojim se stalno bavimo. Jedino efikasno rješenje je preventivno djelovati od malih nogu. Baš na taj način se i djeluje u našem gradu Koprivnici. U vrtićima se djeca i roditelji educiraju kako na siguran način sudjelovati u prometu, bilo kao pješaci, suvozači u automobilu ili vozači bicikla.

Nakon toga u nižim razredima osnovne škole u suradnji s Prometnom policijskom postajom i Auto klubom Koprivnica organiziraju se predavanja i radionice. U petom razredu učenici se uključuju u prometnu grupu, gdje stječu znanja i vještine za sigurno sudjelovanje u prometu. Učenici s velikim interesom i velikom broju pohađaju grupu. Nastavak slijedi u sedmom razredu gdje se učenici uključuju u rad Školske prometne jedinice. U OŠ „ Đuro Ester“ Koprivnica već dugi niz godina djeluje INA Školska prometna jedinica. Grupa broji 20. učenika sedmih i osmih razreda.

Interes učenika je veliki obzirom da se dalje u srednjoj školi učenici uključuju u rad Jedinice prometne mladeži, koja regulira promet u gradu , za što su adekvatno plaćeni.

Cilj cijelog ovog ciklusa je smanjiti stradavanje mladih u prometu, te razvijati i promicati prometnu kulturu. Učenici svojim ponašanjem u prometu postaju uzor mlađim učenicima, koji također poštuju prometna pravila i propise.

Drugi ozbiljan problem je zaštitna biciklistička kaciga, koju veliki broj učenika ne koristi. Budući da živimo u modernom vremenu okruženi elektroničkim uređajima , većina mladih koristi za vrijeme vožnje bicikla slušalice uz mobilne uređaje ili mp 4 uređaje. Djeca se izravno izlažu opasnosti jer do njih ne dopiru zvučni signali što je veoma opasno u prometu.

Podaci iz naše postaje prometne policije Koprivnica pokazuje slijedeće pokazatelje

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Godine** | **UKUPNO STRADALIH** | **POGINULE OSOBE** | **TEŠKO POVRIJEĐENI** | **LAKO POVRIJEĐENI** | **SUDJELOVALO MLADIH DO 18 GOD.KAO BICIKLISTI** | | **SUDJELOVALO MLADIH DO 18 GOD. KAO PJEŠACI** | | |
| **ZADOBILI LTO** | **ZADOBLI TTO** | **ZADOBILI LTO** | **ZADOBLI TTO** | **SMRTNO STRADALI** |
| **2010** | **176** | **6** | **34** | **136** | **6** | **2** | **1** | **2** |  |
| **2011** | **218** | **4** | **41** | **173** | **1** | **2** | **4** |  |  |
| **2012** | **197** | **6** | **31** | **160** | **7** |  | **3** |  | **1** |
| **2013** | **204** | **3** | **28** | **173** | **10** |  | **6** | **1** |  |
| **2014** | **188** | **4** | **31** | **153** | **11** | **1** | **2** | **1** |  |
| **Do 30.09.2015.** | **119** | **1** | **20** | **98** | **4** | **1** | **1** |  |  |
|  |  |  |  |  |  |  |  |  |  |

Za napomenut je kako u 2010. godini u jednoj prometnoj nesreći smrtno je stradalo dijete koje se prevozilo u osobnom automobilu.

Sve ove spomenute aktivnosti i edukacije koje realiziramo pomažu da se broj učenika koji stradavaju u prometu smanji, a prometna kultura dovede u visoki stupanj.

Ove godine također planiramo nove projekte u koje ćemo uključiti što veći broj učenika jer nam je sigurnost naše djece na prvom mjestu.

Tijana Martić, prof.